
Nr. 
Raport de specialitate

privind rectificarea Bugetului de venituri și cheltuieli pe anul 2026
 al  Direcției de Asistență  Socială
Bugetul de venituri și cheltuieli pentru anul 2026 a fost fundamentat în vederea realizării obiectivelor specifice ale activității de ansamblu la nivel local, prin măsuri de asistență și protecție socială în ceea ce privește protecția copilului, a familiei, a persoanei vârstnice, a persoanei cu handicap și a altor persoane aflate în dificultate, precum și pentru oferirea de servicii de educație timpurie antepreșcolară, îngrijire, protecție și nutriție, dar și supraveghere a stării de sănătate a copiilor antepreșcolari. 

De asemenea, în fundamentarea bugetului, au fost luate în considerare prevederile Legii nr.43/2026 privind bugetul de stat pe anul 2026, a Legii nr.273/2006 privind finanțele publice locale, dar și prevederile Legii asistenței sociale nr.292/2011, cu modificările și completările ulterioare și a Legii educației naționale nr.1/2011, cu modificările și completările ulterioare.
Un obiectiv prioritar în activitatea Direcției de Asistență Socială este asigurarea unui nivel de trai minimal, precum și o formă de sprijin în scopul incluziunii promovării sociale și a creșterii calității vieții anumitor categorii de persoane ale căror drepturi sociale sunt prevăzute de Legea nr.196/2016 privind venitul minim de incluziune și a Legii nr. 208/1997 privind cantinele de ajutor social, prin acordarea de ajutoare financiare familiilor cu venituri situate sub nivelul prevăzut de lege și hrană sub formă de servicii sociale gratuite sau contra cost pentru familiile sau persoanele singure aflate în situații socio-economice sau medicale deosebite.

În aplicarea recentelor poziții de clasificație introduse prin Nota nr.539809/2026 de către Ministerul Finanțelor publice prin care se se fac precizări cu privire la încadrarea la subcapitolul bugetar  68.02A.15.04 – Servicii sociale, a meselor gratuite sau contra cost acordate familiilor sau persoanelor singure aflate în situații deosebite din punct de vedere socio-economic sau medical, Direcția de Asistență Socială are obligația rectificării Bugetului de venituri și chetuieli pe anul 2026 prin transferarea sumei de 1.156.000 lei de la subcapitolul bugetar 68.02A.15.02 – Cantine de Ajutor Social la subcapitolul bugetar 68.02A.15.04  – Servicii sociale.

Față de cele prezentate propunem aprobarea rectificării Bugetului de venituri și cheltuieli pentru anul 2026 al Direcției de Asistență Socială, conform Anexei.

